Okay.
Ang ganda ng araw ngayon. Maggagantsilyo ako.
Tama na siguro 'yong pag-iyak ko. Araw-araw na 'kong umiiyak.
Araw-araw na yata akong umiiyak nitong nakalipas na…
limang linggo.
Paminsan-minsan.
Di ko alam kung paano ipapakita
kung ano'ng nararamdaman ko.
Pero sana kahit ano'ng mangyari at kung ano man ang kalalabasan…
sana matanggap ko agad…
at maka-move on ako at magawa ko 'yong mga gusto kong gawin.
Mamumuhay ako nang pribado kung saan di ko na 'to kailangang…
pag-usapan pa.
Ayaw ko 'tong pag-usapan.
EPISODE 3: ANG PAGLILITIS
Tututok naman tayo sa alerto mula sa United States Embassy.
U.S. nagbabala sa sexual predator sa Seville.
Pinapayuhan ang lahat ng bumibiyahe sa lungsod na ito na mag-ingat
upang maiwasan ang diumanong sexual predator…
Para sa U.S., na may babala tungkol sa tour guide sa Seville…
Ayon sa impormasyon na ibinigay ng U.S. Embassy,
binabalaan ang mga mamamayan nito tungkol sa asal
na inuugnay sa diumano'y pag-aabuso ng lalaking 'to.
Lalaking taga-Seville na may-ari ng travel agency.
Lahat ng detalye niya nasa website nila.
Pati 'yong buong pangalan niya.
ILANG ARAW ANG NAKALIPAS
Noong nasa proseso ako
ng pagkalat ng impormasyong ito online,
may nakita akong bagong kompanya sa Facebook.
Pareho ang marketing nila sa Discover Excursions.
May mga dating empleyado ng Discover Excursions na nagtatrabaho sa kanila.
Posibleng kompanya 'yon ni Manuel, kaya naisip ko,
"Kaya niya bang magbukas ng bagong…?"
"Parehong negosyo ulit?"
Pumunta ako sa embahada at sabi ko,
"Baka gusto n'yo 'tong bantayan."
"Posible na may bago siyang negosyo."
Tapos may pinadalang alert.
Warning para sa mga babae tungkol sa kanya.
LABAN KAY MANUEL BLANCO VELA
22 years na ako sa propesyong 'to pero di pa ako nakakita ng embahada,
sa U.S. man o ibang bansa na nag-isyu ng ganitong alert.
U.S. NAGBABALA TUNGKOL SA OFFENDER
U.S. NAGBABALA TUNGKOL SA GUIDE
U.S. NAGBABALA TUNGKOL SA SEXUAL PREDATOR
SEXUAL ABUSE - ALERT SA SEVILLE
Hindi ko maalala kung ano mismo 'yong nakalagay,
pero warning 'yon sa mga Amerikano para mag-ingat.
MGA U.S. CITIZEN NA NAG-AARAL SA SPAIN
MAG-INGAT SA MGA SITWASYON NA MAY KINALAMAN SA ALAK
LALO NA ANG MGA INUMIN NA DI NINYO KONTROLADO
Bakit 'to ginagawa ng U.S.? Dahil komplikado 'yong imbestigasyon.
Nangyari ang mga insidente sa labas ng Spain.
PULIS, INIIMBESTIGAHAN ANG ALEGASYON
Walang paraan ang Spain para patunayan
ang ilan sa mga akusasyon laban sa kanya, na matagal nang nangyari.
Dahil dito, malaya pa rin siya at patuloy na nakakagalaw.
Hindi ako takot.
Buong panahong 'to, di naman ako natakot.
Galit na galit ako.
Natakot lang ako no'ng na-realize ko
na kailangan kong isulat 'yong pahayag ko.
Masasabi ko namang sinubukan kami tulungan ng embahada,
pero pinaalam rin nila sa amin kung ano ang limitasyon nila.
Sabi nila, "Di pa kami nagkaroon ng ganitong kaso."
Sabi namin, "Okay, matutulungan n'yo ba kami?"
Di namin alam ang gagawin. Paano ba magsampa ng kaso ng panggagahasa sa Spain?
Sino ba ang kakausapin?
Maraming babae ang lumalapit,
para makuha ko 'yong mga pahayag nila.
Tapos pwede na naming ipasa sa public prosecutor.
Kaya pinuntahan ko 'yong mga babae, pinasulat ko ang mga kuwento nila,
sumagot sa mga tanong, pumunta sa embahada,
nagpasagot ng mga tanong, pinadala 'yong sagot sa kanila.
Tapos kukunin ko 'yong form at ipapapirma ko sa kanila.
Ipapadala nila. Tapos sasabihin ng embahada, "Kailangan Spanish."
Naisip ko, "Mga gago."
Okay, tatawagan ko si abuela, 'yong maliit na babaeng Cubano.
Para ma-translate 'yong mga panggagahasa ng rapist ko sa ibang babae.
Perfect. Maraming salamat sa tulong mo.
Umabot din 'yon ng ilang buwan.
Ganoon ako tinulungan ng embahada pero ako ang gumawa lahat.
Nakakagaan ng loob na marinig ang ibang survivor.
Ang sarap din pakinggan na may ibang kumikilos para dito.
Naisip ko, "Hindi lahat pwedeng baliwalain."
"Akala ko sa dami ng ebidensiya na maraming nakakaranas nito,
siguradong may gagawin ang mga pulis at di nila babalewalain."
Alam mo 'yon, parang…
Kapag hindi iimbestigahan ang kaso mo,
para nilang sinasabi na hindi ka ganoon kaimportante.
Hindi fair 'yong nangyari sa akin.
Nakakalungkot pag tinitingnan ko 'yong 19-year-old kong sarili.
Di ko 'yon deserve. Sobrang inosente at sweet ko no'n.
Hello!
Akala ko talaga mamamatay na 'ko.
Inimbitahan kami ng mga kaibigan ko ni Manu para mag-party.
In-offer niya na bibilhan niya 'ko ng drink. Sabi ko, "Sige, thank you."
Ininom ko tapos…
Simula no'n, sumama 'yong pakiramdam ko.
Tapos suka na 'ko nang suka habang nakatagilid.
Wala na akong kontrol sa katawan ko, kaya nadadapa na ako.
Tapos naalala ko na di na 'ko makagalaw.
Naalala ko rin na di na 'ko makakita.
Takot na takot ako. Akala ko, "Mabubulag na 'ko."
Naalala ko na naisip ko na ganito na 'ko mamamatay.
Na mamamatay na 'ko sa banyong 'yon.
Sabi niya sa mga kaibigan ko, "Umalis na kayo at mag-enjoy pa kayo."
"Ako ang bahala kay Zora."
"Ibabalik ko siya sa apartment, ayos lang siya. Safe siya."
Pinilit niya nang pinilit.
Sinabi niya sa mga tao na iwan na 'ko.
Nagpapasalamat ako na matatalino 'yong mga kaibigan ko.
Sabi nila, "Di, di kami maghihiwalay."
Buti na lang.
Ang galing talaga na naprotektahan nila ako.
Akala ko, 'yong bartender ang nagbigay ng drugs.
O ibang tao sa bar.
Hinding-hindi ko talaga naisip na si Manu.
Saka na lang pagkatapos ng ilang taon, nakita ko 'yong website
na ginawa ni Gabrielle.
HANAPIN GABRIELLE VEGA
BATANG BABAE GINAHASA NG TOUR DIRECTOR
SARADO
Tapos no'ng sinearch ko, nakita ko lahat.
Doon ko na-realize.
HI, AKO SI ZORA MIHALEY. MAY IMPORMASYON AKO TUNGKOL KAY MANU
Sinabi ko kay Gabrielle na gusto ko rin makulong ang lalaking 'yon.
Dahil isa siyang kriminal.
Sa katunayan, bumalik ako sa Portugal.
Habang nandoon ako,
nag-file ako ng police report tungkol sa binigay niyang drugs.
Ito 'yong police report na inihain ko.
ANG NAGREREKLAMO ANG BIKTIMA
KILALANG SUSPEK MANUEL BLANCO VELA
Ang sagot nila sa kaso…
Ang sabi, "Dahil sa kakulangan ng ebidensiya, iniutos kong i-dismiss
ang imbestigasyon alinsunod sa Artikulo 277,
number two, ng criminal procedure code."
Kaya parang…
Mararamdaman mo talaga na wala kang kuwenta, e.
Alam ko na posibleng nagsimula at natapos 'to sa akin.
Kung may mangyari man sa akin, mawawala lahat 'to.
Si Gabrielle, 19 or 21 yata
noong gusto niya siyang mahuli.
Tapos umaasa 'yong ibang babae kay Gabrielle.
'Yon ang mahirap para sa akin, na makitang umaasa sila kay Gabrielle
para makakuha ng hustisya.
Ayaw ko na sanang pag-usapan, e.
Di ko sinabi sa pamilya at mga kaibigan ko hanggang di pa malinaw na may trial
at abogado.
Ang daming nakataya at ang daming dapat…
kailangang malaman tungkol sa kung anong klaseng tao siya,
kaya pakiramdam ko, importanteng pagkakataon 'to.
Akala siguro ng mga tao na mapapagod ako.
Pero matigas ang ulo ko.
Naging full-time na trabaho ni Gabrielle
ang pagiging therapist at secretary namin at legal…
parang, assistant.
Kailangan niyang gawin lahat 'yon,
habang hinaharap din ang sarili niyang trauma.
Nakikita mo 'yong binder ko?
Ako ang gumawa ng buong imbestigasyon.
Pinakamahusay kong trabaho.
Eto 'yong kaso. Ipakulong n'yo na siya.
Kinontak ako ni Gabrielle Vega sa Spain.
Sinabi niya ang nangyari.
Wala akong duda na totoo ang kuwento niya.
Ipinaliwanag ko ang legal na proseso, ang dapat sundin.
Pati kung gaano kahirap 'yong sitwasyon,
dahil 'yong ibang mga pangyayari, nangyari sa labas ng Spain.
Ni hindi nangyari sa loob ng European Union.
Nandiyan din ang problema sa mga potensiyal na saksi,
kung paano nangyari ang mga pangyayari…
Inihain ang reklamo noong 2018.
Pitong taon na ang nakalipas.
Bakit ang tagal ng paglilitis?
Malinaw ang kasong 'to.
Nandiyan 'yong mga police report. Ano pang hinihintay natin?
DALAWANG LINGGO BAGO ANG PAGLILITIS
Ano'ng iniisip mo? 'Yong paglilitis… Ilang araw na lang?
-Thirteen days. -Ano ba ngayon?
-Thirteen days ba? -Parang. O baka mas konti.
Ano'ng iniisip mo?
Di ako nag-iisip. Ayaw kong mag-isip.
Parang, ang magagawa ko na lang, hindi na 'yon isipin. Ewan ko.
Papayag ka pa bang bumalik sa Spain? Ano sa tingin mo?
Di ko alam. Nape-pressure talaga ako na bumalik sa Spain para sa trial.
-Oo. Sabihin mo… -May parte sa akin na parang…
Pag di maganda ang resulta,
maiisip ko na baka iba ang nangyari kung nandoon ako.
Pero feeling ko, magkaka-mental breakdown ako
-kung pumunta ako sa Spain. -Oo.
Ayaw ko nang isipin. Ayaw kong malaman.
Kahit na nasa kabilang panig siya ng bansa,
di ko pa rin alam kung magiging komportable ako sa Spain.
Kung nasa kulungan siya, pupunta ako.
Pero kung hindi, tatanggapin ko nang di na ako babalik doon.
Feeling ko malaking ginhawa para sa 'yo pag natapos na lahat 'to.
-Oo naman. -Kasi alam mo
na ginawa mo ang lahat.
-Di ko alam kung ano pa ang magagawa ko. -Hindi, wala ka nang magagawa.
-Wala na. -Oo nga. Di ko alam.
Magsisimula na ang paglilitis laban sa Seville tour guide
na inakusahan ng panggagahasa sa ilang Amerikanong estudyante.
Lagi siyang gano'n umasta.
Sinamantala niya na nasa ibang bansa 'yong mga dalaga.
Kumbinsido ang imbestigador
na maaaring maging kaso ito ng sexual predator
dahil maaaring marami pa siyang babae na inabuso.
Ang nasasakdal ang may-ari at guide ng travel company sa Seville.
Ganito siya pumasok sa National Court ngayong umaga,
tinakpan niya ng payong ang sarili.
'Yong araw na nasa dulo ka na ng proseso
pero di ka pa rin sigurado
kung paano susuriin ng korte ang ebidensiya.
Gusto ko rin mapanood 'yong trial. Kasi bakit di ko papanoorin?
Pero hindi. Nagdesisyon kami na di namin papanoorin.
Magiging mahirap 'yon.
Okay. Good morning.
Simulan na natin ang pagdinig. Counsel, ituloy mo na.
Bukod kay Gabrielle, nagsampa ako ng kaso
na pinanindigan ko sa paglilitis,
sa ngalan ng dalawa pang babae na inabuso.
Exhibitionism ang nangyari dito,
paghipo at panunukso.
Tinanong ko kung sino ang gustong magpatuloy.
So ako, tapos sumunod sina Hayley at Carly.
Si Amanda Gormsen ang isa pang biktima.
Tinulungan namin siya sa reklamo niya noon.
Hiningi sa amin ng korte
ang power of attorney para sa paghahabla.
NAKAKATAKOT NAKIKIPAG-SEX
Bago ang paglilitis, nagsampa ng apela para sa muling pagsasaalang-alang
tungkol sa abogado ni Amanda Gormsen.
Gayunpaman, dahil magsisimula na ngayon ang paglilitis,
nag-isyu na kami ng kautusan na tinatanggihan ang apela.
Kaya sinasabi na namin sa inyo.
Isinampa ko 'yong apela pero na-dismiss.
Suspensiyon at debate lang ang tanging maidudulot no'n,
na magreresulta pa rin sa pagkaantala ng paglilitis.
Tingin ko, kapalpakan 'yon sa iba't ibang sistema.
Parang, kahit sumubok ka pa,
wala ka talagang magagawa,
o makukuhang resulta o closure
dahil nakakalito at mabagal 'yong sistema
at… hindi malinaw.
Kaya kahit subukan mo,
parang wala nang silbi na magpatuloy.
Hindi mawawala ang krimen
kahit hindi ka tinanggap bilang akusador ng korte.
Nandiyan pa rin ang akusasyon. Walang nabura.
May pagkakasala pa rin
at patuloy ang posibilidad ng paghahain ng reklamo.
Medyo dismayado ako.
Kinakabahan ako kasi ang dami na namin,
pero ngayon ako na lang…
at 'yong dalawang babae, 'yong original na dalawa.
Kahit na marami ang gustong maging parte ng kasong ito.
Oras na para tumestigo ang nasasakdal, kung gusto niya.
Maupo ka sa isa sa mga upuan sa harap
at ilapit mo 'yong mikropono sa 'yo.
'Yong may makilala kang katulad niya,
na parang wala lang sa kanya
'yong mga nagawa niyang krimen…
May mga kaso kami sa Spain ng mga serial rapist.
Pero sa mga kasong 'yon, may apat o limang pang-aabuso.
Na marami na. Marami na 'yon.
Pero sa kasong ito, sobra talaga. Di na 'to maintindihan.
Bilang nasasakdal, may karapatan kang hindi umamin sa pagkakasala,
hindi magsalita laban sa sarili mo o hindi talaga tumestigo.
Magugulat talaga ako kung mako-convict siya.
Pinag-uusapan natin dito ang testimonya ng isang tao
laban sa iba.
Gusto mo bang sagutin ang mga tanong ng piskal,
ng private prosecution at ng depensa?
Walang problema sa aking sumagot sa mga tanong ng piskal,
ng abogado ko, at sa inyo, Your Honor.
Okay, so hindi ka sasagot sa private prosecution.
Tama.
Inasahan na 'yon dahil karaniwan na sa mga nasasakdal
na hindi sumasagot sa mga tanong ng kabilang abogado.
Sa tingin mo, ano'ng sasabihin ni Manuel?
Di ko alam. Malamang puro katangahan ang sasabihin niya.
Di ko alam ang sasabihin niya.
"Di nangyari 'yan." "Di ko kilala ang babang 'yan."
Di ko alam ang sasabihin niya.
Kahit ano'ng sabihin niya, parang, ano'ng pakialam ko?
Ang depensa.
Sa pahintulot n'yo po, Your Honor.
Manuel.
Tungkol sa biyahe sa Morocco noong November 2,
itinatanggi mo ba ang kahit anong klaseng relasyon kay Gabrielle Vega?
Walang kahit anong relasyon.
Ikuwento mo ang nangyari sa kuwartong 'yon?
Naalala ko na nagpunta ako kasama 'yong tatlong babae.
Nakita ko sila sa taas, sa café.
May café-bar sa taas.
Galing doon, pumunta kami sa kuwarto at nag-order ng champagne.
Uminom ako ng isang baso tapos after one hour, umalis na 'ko.
'Yon ang nangyari.
Wala kang anumang seksuwal na ginawa sa kanila…
Wala.
Wala na akong tanong, Your Honor.
Patuloy na itatanggi ng lalaking ito ang lahat,
gaya ng ginawa niya hanggang sa paglilitis, na patuloy siyang tumanggi.
Sige. Maaari nang magsalita ang state prosecutor.
Good afternoon.
Tungkol sa pahayag ni Gabrielle,
bukod sa pagtanggi,
sinabi mong hindi mo nakilala ang mukha o pangalan ni Gabrielle.
Pinaninindigan mo ba ang sinabi mo?
Nalaman ko lang 'to sa Internet noong 20…
Hindi. Hindi ang pangyayari ang tinutukoy ko.
Tinutukoy ko 'yong sinabi mong di mo maalala ang mukha at pangalan niya,
at nalaman mo lang 'to sa social media.
Di mo pa siya nakita dati?
Sa… Dahil lang sa biyahe.
So nakita mo na nga siya.
Oo, pero hindi ko… Di ba, baka…
Baka nga nakita ko na siya pero di ko naalala
no'ng nakita ko siya sa TV.
Alam ko kung sino ang mga nakarelasyon ko
at di ako nagkaro'n ng kahit anong relasyon sa taong 'yon.
Nakita ko 'yong confidence niya
at, sorry sa expression, 'yong kayabangan,
na parang, "Walang mangyayari sa akin, wala akong ginawa."
Pero di totoo 'yon dahil may ginawa siya.
Pag nasa biyahe, marami kang makakasama.
Di ko maalala lahat ng mga mukha ng nakikilala ko.
Noong panahong 'yon, noong 2013,
ikaw ang admin ng Voodoo Travel.
Voodoo Travel ang legal na pangalan para sa mga buwis at accounting.
Discover Excursions naman ang commercial name.
Naging intern ka ba muna?
Oo. Naging intern yata ako doon no'ng 2010.
Tapos naging empleyado. Tapos direktor.
Tapos binenta nila sa akin 'yong kompanya.
In-update namin 'yong website at may mga binago kami. Pati sa opisina.
Muntik nang malugi 'yong kompanya. Di masyadong kumikita.
Pero inayos niya 'yon sa pamamagitan ng pag-advertise sa mga university.
Pumunta siya sa mga university sa buong Spain at buong Europe
at namigay siya ng mga poster at polyeto,
prinomote ang sarili niya
at nag-offer ng mga mababang presyo
para i-hire siya.
No'ng nangyari 'to noong 2018, maayos ang takbo ng kompanya.
Nagsara kami noong 2018 pagkatapos lumabas sa telebisyon no'ng mga babae.
Nagkaroon ba kayo ng kakaibang relasyon
ng mga kliyente mo, para dalhin mo sila sa mga kuwarto n'yo?
Paano ba nangyari 'yon?
Ako mismo, noong nagtrabaho ako sa kompanyang 'yon,
nakipagrelasyon ako sa mga babae habang nasa biyahe pero laging may consent.
Sinabi mo rin na ilang beses nakatulog ang mga kliyente mo sa bahay mo
pero walang nangyari.
Ganito, hindi pumunta sa bahay ko ang mga kliyente ko.
Sa personal kong buhay,
bawal ba akong makipagrelasyon? Nagtatanong lang.
Retorical na tanong.
Magpatuloy ka lang, Piskal.
Wala na pong tanong, Your Honor.
Pwede ka nang umupo sa likod.
Salamat.
Di ko alam. Nakakatawa lang.
Ginugol ko ang buong buhay ko dito tapos makikita ko…
siya sa stand ng 15 minutes,
parang natatawa pa siya minsan, taliwas ang mga sinasabi,
nagsisinungaling, sinasabi niya pa na di niya pa ako nakita.
Samantala, halos masira ang buong buhay ko dahil sa kanya.
Pinaninindigan ni Manuel Blanco ang bersiyon niya ng mga pangyayari
at iginigiit na inosente siya at walang ginawang masama.
Maaaring sabihin na may karapatan siyang magsinungaling, pero tutol ako.
Ayon na siya.
Manuel, sa tingin mo ba makukulong ka?
-Tumatawa ka ba? -Hindi.
-May sasabihin ka sa mga biktima? -Wala, sorry.
Bakit wala?
Ano? Bakit magkakapareho 'yong mga pahayag nila?
-Wag mo akong hawakan. -Tama na.
Kinakausap lang kita.
Kung di sila magkakakilala, bakit tugma 'yong mga pahayag nila?
PANGALAWANG ARAW NG TRIAL
Madilim pa dito ng 7:10 ng umaga.
Malaking araw ito para sa akin.
Lahat ng pinaghirapan ko ng ilang taon,
'yong mapanagot ko siya at masabi ko 'yong nangyari sa akin.
At…
At maibalik ang buhay ko.
Tingnan na lang natin ang mangyayari.
Totoo na matibay ang testimonya ni Gabrielle. Consistent talaga.
Pero ayaw niyang pumunta sa Spain para tumestigo. Makikipag-videoconference siya.
Mas pabor ako na personal dapat.
Pero may problema.
Problema ang pakikipagharap sa aggressor, na nakaka-stress.
Inaalala niya na magiging malapit sila sa isa't isa.
Natatakot siya baka makasalubong niya sa hallway o kung saan man.
Good morning diyan sa U.S.
Ito ang National High Court.
Gusto ng hukom na sabihin mo ang buong pangalan mo nang malakas.
Gabrielle Nicole Vega.
Kung magbibigay ng matibay at malinaw na pahayag,
gaya ng testimonya niya sa NBC, maaaring magkaro'n ng conviction.
Pero kung hindi, magiging mas mahirap.
-Nangangako ka bang magsasabi ng totoo? -Oo.
Una, pakisagot ang mga tanong na tatanungin sa 'yo ng piskal.
Sa pahintulot n'yo po, Your Honor.
Pakisabi sa mga hukom
ang naaalala mo noong gabi ng November 2, 2013?
Opo. So, nakatulog na 'ko tapos
di ko alam kung gaano ako katagal natulog pero nagising ako.
Walang tao sa kuwarto at litong-lito ako.
Pero alam kong dapat akong magbanyo.
Binuksan ko 'yong pinto ng banyo
at nakita ko sila Nicole, si Ashley at Manuel sa shower.
Sinara ko 'yong pinto no'ng nakita ko sila.
Tapos lumabas silang tatlo sa banyo.
Pumasok ako para umihi.
Umupo ako sa bowl.
Noong nakaupo ako sa bowl, nakaharap ako sa pinto.
Di ko na-lock 'yong pinto.
Tapos…
Naalala ko na lang na pumasok si Manuel.
Pagkatapos no'n, naalala ko lang
na pinipilit niya na i-oral sex ko siya.
Tapos tinulak niya 'yong ulo ko at nahulog ako.
'Yon lang ang naalala ko hanggang magising ako kinaumagahan.
Palaging pareho at consistent 'yong bersiyon niya ng mga pangyayari.
Masakit ba 'yong katawan mo
paggising mo?
Oo, pagkagising ko kinabukasan,
sumakit 'yong tiyan ko, lalo sa ibabang parte ng tiyan ko,
at sobrang sakit ng puwit ko.
May mga pasa rin ako sa tuhod ko.
Gusto ko lang linawin, no'ng tanungin ng piskal
kung saan ka nakaramdam ng sakit, ang sabi mo, sa puwit,
at binanggit mo ang babang parte ng tiyan.
Tinutukoy mo ba 'yong ari ng babae?
Opo.
Nakita kong malakas siya, emosyonal,
dahil kinailangan niyang balikan ang nangyari.
Si Gabrielle, napakalinaw at eksakto
ng pahayag niya sa korte,
hindi lang tungkol sa pagkakasunod ng mga pangyayari,
kundi pati 'yong bigat ng emosyon ng pangyayari at pagtestigo niya.
Defense counsel.
No'ng bumalik ka sa Spain,
nagpunta ka ba sa doktor para masuri ang mga sinabi mong mga injury?
Hindi, hindi ako pumunta sa doktor pero nakipag-usap ako sa…
Gusto kong maging malinaw. Hindi ko alam 'yong lengguwahe, e.
Hindi ko alam kung paano sabihin ang salitang "rape" sa Spanish,
kaya hindi ako pumunta.
Wala na akong tanong, Your Honor.
Good afternoon, Gabrielle.
Nakaapekto ba 'to sa mga relasyon mo sa ibang lalaki?
Opo.
Nahihirapan na 'kong magkaroon ng intimate na relasyon sa mga lalaki.
Di na ako nagkaroon ng totoong relasyon sa kahit sinong lalaki mula noon.
Tingin ko, may kinalaman 'yon dito.
Maraming salamat.
Wala na akong tanong, Your Honor.
Ngayon, tatanungin kita tungkol sa future.
Ano'ng pangarap mo?
Ano'ng pangarap ko?
Excited ako sa ideya na…
Parang, magkaro'n ng simpleng buhay.
Ewan. Kukuha ako ng aso pagkatapos ng trial.
'Yong maliit na tuta. Parang ang simple lang no'n pero…
Excited ako na tumira sa probinsya.
Nasa labas kami, aalagaan ko ang aso ko, makakasama ang mga kaibigan ko,
kukuha ng mga picture.
Magpe-paint lang araw-araw. Gagawin 'yong mga gusto ko.
Pag iniisip ko 'yong future,
kung may makilala man ako at ma-in love,
at sesuwertehin ako na magkaro'n ng anak…
feeling ko na kaya kong…
malaman na ginawa ko ang makakaya ko para masigurong mas safe ang mundo.
Isang mahalagang araw sa paglilitis laban sa Seville tour guide
na inakusahan ng pang-aabuso sa mga estudyante ng America
sa mga biyahe na in-organize niya.
May dalawa tayong saksi,
ang dalawang babae na kasama ni Gabrielle Vega
at Manuel Blanco Vela sa Tangier hotel kung saan nangyari ang mga kaganapan.
Kasama ko si Ashley.
Sige.
'Yong piskal muna ang magsasalita.
Good afternoon.
Sa pahintulot n'yo po, Your Honor.
Tetestigo ka tungkol sa mga naaalala mo
noong gabing magkasama kayo ni Gabrielle Vega sa hotel room
sa Tangier.
Tama 'yan.
Kasama din si Nicole.
-Tama 'yan. -Oo.
Maaaring maging susi ang testimonyang ito, depende sa sasabihin nilang dalawa,
sa pagtukoy kung mahahatulan o mapapawalang-sala si Manuel Blanco.
Magkasama kaming tatlo sa kuwarto.
Nagkita kaming tatlo noong linggong 'yon no'ng bumalik kami sa Salamanca.
Tinanong ko sila tungkol sa gabing 'yon. Sabi ko, "Naaala n'yo ba?"
Parang…
Pumasok siya sa kuwarto tapos wala na akong maalala.
Tapos bago pa 'ko magsalita,
sabi ni Nicole, "Wala akong maalala."
Tapos naalala ko…
tinanong ko si Ashley.
Naalala ko na nasa banyo siya.
Tapos sabi niya na nasa banyo daw kami ng 30 minutes.
Sabi ko, "Na-rape yata ako."
Tapos parang…
walang nagsalita.
Kasi feeling ko na-realize nila kung ano'ng nangyari.
Pagkatapos no'n, di na namin pinag-usapan.
Kahit kailan.
Ano'ng naaalala mo sa gabing 'yon?
Naalala kong nasa Morocco kami.
Di kami umalis sa hotel.
Tapos 'yong leader ng organisasyon, si Manuel, pumunta siya sa kuwarto.
May dala siyang champagne para sa amin.
Uminom kami ng champagne at tumambay sa kuwarto kasama si Manuel.
Naalala mo ba na naglaro kayo ng kahit anong sexual games
kasama ang nasasakdal noong gabing 'yon?
Opo pero di ko maalala kung ano.
Pero naalala ko na nilalandi niya kaming tatlo
at may mga tinatanong siya sa amin.
Pero hindi ko maalala kung ano talaga ang nangyayari noon.
No'ng panahong 'yon, nagagalit na sa amin si Gabby
dahil sinabi niya na interesado siya kay Manuel.
Natulog na kami ni Nicole
pero ang huli kong naalala, nasa banyo sila ni Manuel.
Sinasabi mo bang nasa banyo sina Manuel at Gabrielle
dahil nakita mo silang pumasok?
Parang may alaala ako na pumasok sila sa banyo.
Naalala mo ba na nasa banyo kayo ni Ashley at Manuel
tapos pumasok si Gabrielle?
Hindi, hindi ko maalala 'yan.
Wala, hindi ko maalala.
Defense counsel.
Napansin n'yo ba na may pasa sa mga tuhod ni Gabrielle kinaumagahan?
Hindi ko maalala.
Hindi.
Kailan n'yo nalaman na ginahasa ni Manuel si Gabrielle noong gabing 'yon?
After ilang years ko na nalaman.
Nakita ko na lang siya ulit noong binalita na sa The Today Show.
-Wala nang tanong, Your Honor. -Maraming salamat.
Tapos na tayo sa testimonya at pwede nang mag-disconnect.
Isinumite na ang kaso para hatulan. Makakaalis ka na.
'Yong mga testimonya nila,
bahagyang sumasalungat sa pahayag ng pangunahing biktimang, Gabrielle Vega.
Iba ang bersiyon nila ng mga pangyayari.
Walang prinesentang karagdagang saksi 'yong dalawang babae.
Kung isasaalang-alang ng korte ang mga testimonya nitong mga saksi,
baka ang nasasakdal pa ang makinabang.
Sorry sa expression, pero nakakagalit
kung makakalusot ang lalaking 'to na walang kaparusahan.
Kinabukasan na ng trial at…
iniisip ko 'yong sinabi ni Ashley sa trial,
at parang galit na galit siya na nandoon siya.
Tingin ko talaga na naniniwala siyang di ako ginahasa.
Ilang taon akong nag-suffer dahil do'n.
Nag-suffer ako ng 11 years dahil sa nangyari.
Tapos may papasok at sasabihing,
"Nagpakita sila ng interes."
Saka?
'Yong ideya ng paghingi ng pahintulot,
sobrang linaw no'n.
Talagang…
wala ako sa sarili no'n.
Di nga ako makatayo mag-isa.
Inatake ako.
Nasaan ang pahintulot do'n?
Pagkatapos ng testimonya,
tinawagan ko siya. Sumulat ako sa kanya.
sinabi ko ang nangyari sa paglilitis at ang impresyon ko,
na kailangan na lang naming hintayin 'yong desisyon.
At makakakuha kami ng conviction.
Sinabi ko rin sa kanya na kung sakaling
mapawalang-sala si Manuel Blanco,
gusto kong umapela kami, maliban kung iba ang desisyon niya.
Ayaw kong umapela.
Kahit ano'ng mangyari, ayaw ko nang…
ipagpatuloy 'to.
Kaya ko naman. Kaya kong gawin.
Kaya ko naman. Pero ayaw ko na.
Sa puso ko, alam ko na siya ang magpapabagsak sa lalaking 'yon.
Magsisisi siya na nagkakilala sila, na nakita niya ang pangalan niya.
Sigurado akong nagsisisi na siya ngayon.
Tapos naisip ko,
kung di matutupad 'yong gusto natin,
marami pang ibang babae na mapapanood itong show na ginagawa natin ngayon,
at parang, alam mo 'yon… i-e-expose siya.
May mga biktima pa na hindi natin alam.
Sigurado akong handa 'yong mga babae na ilagay siya sa prosesong 'yon.
Gusto ko siyang makulong.
Gusto kong mawala na siya sa lansangan at di na maging banta sa kababaihan.
Pero gusto ko rin 'tong gawin para sa kanya.
Hindi niya…
nag-aalala ako sa kanya.
Hindi niya na 'to dapat ma-experience
nang paulit-ulit.
Dapat makalaya na siya sa trauma nito,
pero di siya magiging malaya hanggang matapos ang paglilitis.
Naapektuhan niya kung paano siya…
kung paano kami gumagalaw sa mundo
at 'yong mental health namin.
Umaasa na lang ako na sana may hustisya do'n.
Na…
na makikilala siya na rapist at predator.
At magkaro'n kami ng closure sa bagay na 'yon.
Palagi akong nagdududa
pagdating sa hustisya para sa mga babae sa ganitong mga krimen.
Sana may mapuntahan 'to.
Mapapatunayang nagkasala siya.
Dapat makulong siya habang buhay.
Alam ng maraming babae
na sobrang hirap makakuha ng conviction.
Kaya umaasa ako na sana magkaro'n siya
ng masamang reputasyon sa publiko.
Deserve niya 'yon. Ang sama niya, e.
Hindi ako takot dahil nagsasabi ako ng totoo.
Siya ang dapat matakot. Tingin ko takot na siya.
Maraming ganitong tao sa mundo.
At sobrang hirap tanggapin no'n.
Kung alam mo lang kung gaano karaming halimaw ang nandiyan.
Diyos ko, hindi ka na lalabas sa bahay mo.
Itong ideya na hindi ito nangyayari sa mundo ko,
kailangan 'tong pag-isipan ulit,
kasi mas madalas itong mangyari kesa sa iniisip natin.
Kailangan kong maniwala na mananagot siya
dahil tingin ko ginagawa ito ng mga lalaki dahil iniisip nilang makakalusot sila.
Kailangang may magbago.
Nandito kami dahil di kami takot sa kanya.
Walang espesyal sa kanya.
Pinipili mo lang ang mga biktima mo dahil vulnerable sila
at akala mo mananahimik lang kami.
Nagkakamali ka.
Tingin ko alam niya na parang… Ito na ang katapusan ng kuwento niya.
DALAWANG LINGGO PAGKATAPOS NG PAGLILITIS
Hi.
Hi. Good morning, Gabrielle.
May kutob ako.
May kutob ka? Ano?
May hatol na ba?
-Oo. -Okay.
Guilty siya.
HINATULAN SI MANUEL BLANCO NG NATIONAL COURT
NG ANIM NA TAONG PAGKAKAKULONG
DAHIL SA SEXUAL ASSAULT KAY GABRIELLE VEGA
Tatawagan ko muna si Papa.
DINAGDAGAN DIN NG KORTE NG DALAWA'T KALAHATING TAON
SA PAG-AABUSO RIN KINA CARLY AT HEYLEY
Alam na namin!
Paano n'yo nalaman?
Tumawag si Ana.
Ana… no'ng tumawag ka…
Gabby! Ang galing! Nagawa mo!
Diyos ko.
Akalain n'yo 'yon?
Hindi.
TUMANGGING MAGSALITA SI MANUEL BLANCO PARA SA DOCUMENTARY NA ITO
Sobrang galing.
Alam ko.
Di ako makapaniwala.
Nabigla ako. Parang gusto kong maniwala pero nabigla talaga ako.
Ako rin.
MARAMING BABAE ANG NAGLAKAS-LOOB NA LUMAPIT
AT SINABI NILANG NAGING BIKTIMA RIN SILA NI MANUEL BLANCO,
DAHIL SA #METOO NI GABRIELLE
#METOO
Okay.
Hindi…
hindi ko talaga alam kung paano magsisimula.
Sa ngayon,
February 12, 2025,
ito na ang pinakamagandang araw ng buhay ko, di ko 'to makakalimutan.
Lilipat ako sa probinsya.
Bibili ako ng mule at papangalanan ko siyang Gabby.
At sa bawat araw na titingnan ko 'yong mule,
maaalala ko lang 'yong pagiging stubborn at mapagmahal
at punong-puno ng tiyaga,
at magagawa mo ang kahit ano
basta honest at totoo ka lang.
Kaya mo rin ipakulong ang masasamang tao.
'Yon ang pinakamasarap na pakiramdam sa mundo.
UMAPELA SI MANUEL BLANCO VELA SA HATOL
SA SPANISH SUPREME COURT
HINDI PA FINAL ANG SENTENSIYA
Nagsalin ng Subtitle: SM Sacay A HATOL